stanford-oval/wikipedia huggingface dataset:
Siirrettävä talo
Siirrettävät talot Pohjois-Amerikassa

Yhdysvalloissa ja Kanadassa siirrettäviä taloja käytetään runsaasti myös asuinkäytössä. Esimerkiksi Yhdysvaltojen Etelä-Carolinan osavaltiossa lähes viidennes talouksista asuu niissä. Tyypillinen siirrettävä asuintalo eli mobiilitalo (engl. mobile home) on tilaelementtinä rakennettu rakennus, jonka mitat ovat kuorma-auton perävaunun kokoisen moduulin kerrannaisia. Rakennus voidaan tällöin kuljettaa tilaelementteinä lavetilla julkisilla teillä ilman poikkeuksellisia kuljetusjärjestelyjä. Koottu talo on yleensä yhden tai kahden moduulin levyinen, harvemmin kolmen, poikkeuksellisesti useammankin moduulin levyinen.
Yhdysvalloissa ja Kanadassa on kaavoitettu ja rakennettu niin sanottuja asuntopuistoja (engl. trailer parks, mobile home parks) erityisesti siirrettäville taloille. Näillä tyypillisesti hyvin tiheästi kaavoitetuilla alueilla on taloille valmiit, vuokrattavat paikat LVIS-asennuksineen. Yleensä siirrettävätkin talot asennetaan samalle paikalle pitkäksi ajaksi, jopa pysyvästi.
Siirrettävien talojen ja asuntopuistojen historia ulottuu 1900-luvun alkupuolen matkailuvaunuleireihin, joista tuli köyhän ja työn takia liikkumaan joutuvan väestönosan asuinpaikkoja. Toisen maailmansodan jälkeen vaunujen pyörät pienenivät ja Keskilännen tehtaissa tehdyt asumukset alkoivat muuttua yhä talomaisimmiksi, toisiinsa yhdistettäviksi tilaelementeiksi, joiden siirto uuteen paikkaan ei enää ollut niin kätevää muttei tarpeellistakaan, koska mobiilitaloja alettiin myydä ja vuokrata tietyssä paikassa sijaitsevina aivan kuten kiinteitäkin. Thomas Jeffersonin ajoista amerikkalaisten mieliin on iskostettu ihannetta oman kodin omistamisesta, ja tehdastekoiset siirrettävät talot olivat edullinen tapa toteuttaa tuo unelma. Samaan aikaan pysyvienkin pientalojen valmistus siirtyi yhä enemmän valmistalotehtaisiin. Monessa osavaltiossa siirrettäviä taloja saa sijoittaa vain kunnan viranomaisten osoittamaan asuntopuistoon, johon kunnallistekniikka  on valmiiksi asennettu. Jos mobiilitalon haluaa sijoittaa omalle tontilleen, kunnallistekniikkaan liittyminen saattaa maksaa taloa enemmän.
Huomattavaa on myös, että englanninkielistä termiä mobile home käytetään myös matkailuautosta.
Siirrettävien talojen käyttö

Siirrettäviä taloja käytetään tyypillisesti tilanteissa, joissa rakennukset on saatava käyttöön poikkeuksellisen nopeasti, tai niin suuressa määrin ettei normaali rakentaminen tule kysymykseen. Siirrettäviä taloja on käytetty muun muassa Israelissa asutettaessa palestiinalaisitsehallinnon alueelta evakuoituja juutalaissiirtokuntia.
Rakennusmateriaaleja.
Rakentaminen alkaa kehikosta.
Sisäseinäelementtien asennus.
Ulkoseinäelementtien asennus.
Kattoelementti asetetaan talon päälle.
Kipsilevyt paikoillaan.
Siirrettävä talo on valmiina kuljetettavaksi.
Aiheesta muualla

Kuvia tai muita tiedostoja aiheesta Siirrettävä talo Wikimedia Commonsissa
Tyypillinen kahden perävaunuyksikön levyinen eli kahdesta tilaelementistä koottu siirrettävä talo Yhdysvalloissa.
Israelilainen, useasta tilaelementistä koottu omakotitalo.
Simo Kairistola

| Simo Kairistola |
| --- | --- |
 Viikate Rakuunarockissa vuonna 2013. Kairistola toisena vasemmalta.
Henkilötiedot
Syntynyt: 1979
Ammatti:  muusikko
Muusikko
Taiteilijanimi:  Simeoni Viikate
Aktiivisena:  1996–
Tyylilajit:  heavy metal, rautalankametalli, folk rock, rock, iskelmä
Soittimet:  rummut
Yhtyeet:  Viikate
Levy-yhtiöt:  Ranka Recordings
Aiheesta muualla
Kotisivut
  [ Muokkaa Wikidatassa ] [ ohje ]  
Simo Kairistola (s. 1979) on suomalainen rumpali, joka on Kalle Virtasen ohella toinen heavy metal -yhtye Viikatteen perustajista. Hän käyttää yhtyeen jäsenenä taiteilijanimeä Simeoni Viikate.
Kairistola erosi Viikatteesta terveydellisten syiden takia vuonna 2022.
Aiheesta muualla

Simo Kairistola Discogsissa. (englanniksi)
Siniraitapiikkimakrilli

| Siniraitapiikkimakrilli |
| --- | --- |
 Siniraitapiikkimakrillien parvi Malesiassa.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Piikkimakrillit Carangidae
Alaheimo::  Caranginae
Suku::  Caranx
Laji::  sexfasciatus
Kaksiosainen nimi
 Caranx sexfasciatus  Quoy & Gaimard, 1825 
Katso myös
   Siniraitapiikkimakrilli Wikispeciesissä   Siniraitapiikkimakrilli Commonsissa 
Infobox OKNimi-testi OKIUCN-testi OK: 
Siniraitapiikkimakrilli (Caranx sexfasciatus) on piikkimakrillien (Carangidae) heimoon kuuluva kalalaji.
Siniraitapiikkimakrillin tavallinen pituus on 60 senttimetrin luokkaa, mutta maksimipituus on jopa 120 senttimetriä. Suurin lajilla tavattu paino on 18 kilogrammaa.
Siniraitapiikkimakrillia tavataan indopasifisella merialueella ja itäisellä Tyynellämerellä.
Siniraitapiikkimakrilli saavuttaa sukukypsyyden keskimäärin 42 senttimetrin mittaisena. Aikuiset siniraitapiikkimakrillit elävät riutoilla meri- ja rannikkovesissä 0–146 metrin syvyisessä vedessä. Nuoria yksilöitä voidaan tavata estuaareissa. Ne muodostavat tiheitä parvia saalistakseen kaloja, kuten kardinaaliahvenia. Siniraitapiikkimakrillit ajavat saaliskalaparven koralliriuttaa päin, ja kun ne menevät paniikkiin, on piikkimakrillien helppoa napata ne. Lajin ravintoa ovat kalojen lisäksi kalmarit ja äyriäiset.
Sonic and the Black Knight

| Sonic and the Black Knight |
| --- | --- |

Kehittäjä:  Sonic Team
Julkaisija:  Sega
Jakelija:  Nintendo eShop
Säveltäjä:  Jun Senoue, Tommy Tallarico ja Richard Jacques
Pelisarja:  Sonic Storybook
Pelimoottori:  PhysX
Julkaistu:  2009
Lajityyppi:  tasohyppely
Pelimuoto:  yksinpeli, kaksinpeli
Ikäluokitus:  ESRB: 10+ CERO: Sallittu kaikenikäisile  PEGI: 12+
Alusta:  Wii
Jakelumuoto:  Wiin optinen levy
Lisää peliartikkeleitaVideopelien teemasivulla
Infobox OK : 
Sonic and the Black Knight kuuluu Sonic the Hedgehog -pelisarjaan ja on Sonic Storybookin toinen osa. Peli sijoittuu Kuningas Arhturin maailmaan ja on jatkoa aikaisemmalle Sonic and the Secret Rings -pelille.
Pelin ensimmäinen taso, Misty Lake.
Musiikki

Pelin musiikkia on julkaistu erikseen albumilla Tales of Knighthood: Sonic and the Black Knight Original Soundtrax (jap. ソニックと暗黒の騎士 ORIGINAL SOUNDTRAX “TALES OF KNIGHTHOOD”). Albumi on julkaistu ainoastaan Japanissa 2009. Siihen kuuluu 2 CD-levyä.
John C. Breckinridge

| John C>  Breckinridge |
| --- | --- |

Yhdysvaltain 14. varapresidentti
 4. maaliskuuta 1857 – 4. maaliskuuta 1861  
Presidentti:  James Buchanan
Edeltäjä:  William R. King
Seuraaja:  Hannibal Hamlin
Henkilötiedot
Syntynyt: 16. tammikuuta 1821 Lexington, Kentucky
Kuollut: 17. toukokuuta 1875 (54 vuotta) Lexington, Kentucky
Puoliso:  Mary Breckinridge
Tiedot
Puolue:  Demokraatit
 Nimikirjoitus
John Cabell Breckinridge (16. tammikuuta 1821 Lexington, Kentucky – 17. toukokuuta 1875 Lexington, Kentucky) oli yhdysvaltalainen lakimies, poliitikko ja kenraali.
Breckinridge opiskeli nuorena useissa korkeakouluissa, mukaan lukien muun muassa New Jerseyn collegessa eli nykyisessä Princetonin yliopistossa. Lopulta hän valmistui lakimieheksi vuonna 1840, jonka jälkeen hän toimi lakimiehenä kotikaupungissaan Lexingtonissa.
Breckinridge osallistui majurina Meksikon–Yhdysvaltain sotaan 1847-48, jonka jälkeen hän istui demokraattina Kentuckyn osavaltion edustajainhuoneessa 1849 ja Yhdysvaltain edustajainhuoneessa 1851–1855. Presidentti Franklin Pierce nimitti hänet suurlähettilääksi Espanjaan, mutta hän kieltäytyi. Hänestä tuli varapresidentti James Buchananin voitettua presidentinvaalit vuonna 1856. Breckinridgestä tuli 36-vuotiaana maan nuorin varapresidentti.
Breckinridge oli Etelän demokraattien ehdokas presidentiksi 1860, mutta hävisi republikaanien Abraham Lincolnille. Hänet valittiin kuitenkin Kentuckyn edustajaksi Yhdysvaltain senaatissa maaliskuussa 1861 alkaneelle kaudelle. 4. joulukuuta 1861 hänet kuitenkin erotettiin senaatista Konfederaation kapinan tukemisen vuoksi.
Yhdysvaltain sisällissodassa Breckinridge toimi ensin Konfederaation armeijan prikaatikenraalina ja myöhemmin kenraalimajurina. Sodan lopulla tammi-huhtikuussa 1865 hän toimi myös Konfederaation sotaministerinä.
Sisällissodan päätyttyä huhtikuussa 1865 Breckrindridge muutti Eurooppaan, josta hän palasi takaisin Lexingtoniin vuonna 1868. Viimeisinä vuosinaan Breckrinridge palasi lakimieheksi ja osallistui rautatieyhtiöiden toimintaan. Hän kuoli Lexingtonissa 17. toukokuuta 1875.
Breckrinridgen sukuun kuuluu useita yhdysvaltalaisia merkkihenkilöitä. Hänen isoisänsä oli oikeusministeri John Breckinridge ja yksi hänen pojistaan, Clifton R. Breckinridge, Yhdysvaltain edustajainhuoneen jäsen.
Sinä ja Sinin arvoitukset

| Sinä ja Sinin arvoitukset> Blue's Clues & You! |
| --- | --- |
Tyyli:  animaatio
Kestoaika:  23 min
Pääosissa:  Traci Paige Johnson Angela C. Santomero Todd Kessler Vince Commisso Wendy Harris Jennifer Twomey
Alkuperämaa:   Yhdysvallat  Kanada
Verkko:   Nickelodeon  Treehouse TV  Nick Jr.
Esitetty:  2019 –
Tuotantokausia:  4
Jaksoja:  69
Tuotanto
Ohjaaja(t):  Vadim Kapridov
Tuotantoyhtiö(t):  9 Story Media Group Brown Bag Films Nickelodeon Animation Studios
Aiheesta muualla
IMDb 
Sinä ja Sinin arvoitukset (engl. Blue's Clues & You!) on kanadalainen lastenohjelma, jonka ensiesitys oli vuonna 2019.
Lähtökohta

Samoin kuin alkuperäisessä vuonna 1996 julkaistussa sarjassa, tässäkin sarjassa on live-action isäntä animoidussa maailmassa. Sarjassa on uusia tuotesuunnitelmia ja hahmot (paitsi isäntä) animoidaan digitaalisesti, vaikka visuaalinen tyyli pysyy samanlaisena kuin alkuperäisessä sarjassa käytetty.
Kuten alkuperäisessä näyttelyssä, myös Sinä ja Sinin arvoitukset riippui sisäänrakennetuista äänenvoimakkuuksista, joiden tarkoituksena oli rohkaista yleisön osallistumista, ja siitä, mitä The New York Times kutsui "suoraksiosoitteeksi, joka kutsui esikoululaisia pelaamaan pelejä ja ratkaisemaan mini-mysteerejä". Ohjelman tuottajat tunnustivat, että paluu johtui 1990-luvun nostalgiasta ja että vaikka pienillä lapsilla oli enemmän mahdollisuuksia käyttää tekniikkaa ja he olivat visuaalisia enemmän kuin esikoululaiset 1990-luvulla, heillä oli silti samat kehitys- ja tunne-tarpeet "hidastaa".
Aiheesta muualla

Sinä ja Sinin arvoitukset sivuilla (englanniksi)
Sinä ja Sinin arvoitukset Internet Movie Databasessa (englanniksi)
Joseph Nicollet

Joseph Nicollet
Joseph Nicollet (24. heinäkuuta 1786 Cluses, Ranska – 11. syyskuuta 1843 Washington, Yhdysvallat) oli ranskalainen matemaatikko, maantieteilijä ja kartoittaja. Hän kartoitti Mississippin yläjuoksua 1830-luvulla, ja julkaisi tarkan kartaston alueesta, jonka pinta-ala oli puolet Euroopan alasta.
Nicollet opiskeli matematiikkaa ja tähtitiedettä synnyinmaassaan Ranskassa, ja muutti Yhdysvaltoihin 1832 taloudellisista syistä. Hän asettui aluksi New Orleansiin, mutta muutti sieltä Mississippiä pitkin St. Louisiin Missourin osavaltioon. Sieltä käsin hän teki tutkimusmatkoja alueelle, joka on nykyisin Minnesotaa. Vuosina 1838–1839 hän johti retkikuntaa joka kartoitti Mississippi- ja Missouri-jokien välisen alueen.
Aiheesta muualla

Minnesota History Center (Arkistoitu – Internet Archive)
Jordan Ladd

| Jordan Ladd |
| --- | --- |
 Jordan Ladd vuonna 2007.
Henkilötiedot
Syntynyt: 14. tammikuuta 1975 (ikä 49) Hollywood, Kalifornia, USA
Ammatti:  näyttelijä
Aiheesta muualla
IMDb 
Elonet
Jordan Elizabeth Ladd (s. 14. tammikuuta 1975) on yhdysvaltalainen näyttelijä. Hänet tunnetaan muun muassa rooleistaan elokuvissa Kauhujen Klubi, Cabin Fever ja Death Proof.
Varhaiselämä

Ladd syntyi Hollywoodissa, Kaliforniassa. Hänen äitinsä on Cheryl Ladd ja isänsä tuottaja ja entinen näyttelijä David Ladd. Hänen isänisänsä oli näyttelijä Alan Ladd, ja hänen isänäitinsä Sue Carol (alkuperäiseltä nimeltään Evelyn Lederer) oli näyttelijöiden agentti ja näyttelijä.
Filmografia > Elokuvat

Embrace of the Vampire (1994) – Eliza
Inside Out (1997) – Summer
Nowhere (1997) – Alyssa
Stand-ins (1997) – Monica-Bette Davis' Stand-in
Taking the Plunge (1999)
Pakko olla in (Never Been Kissed, 1999) – Gibby Zerefski
Junked (1999) – Niki
The Specials (2000) – Nightbird/Shelly
Boys Life 3 (2000) – Summer
Puzzled (2001) – Skye
The Perfect You (2002) – Dana
Darkened Room (2002) – Girl #1
Cabin Fever (2002) – Karen
Kauhujen Klubi (Club Dread, 2004) – Penelope
Madhouse (2004) – Sara
Dog Gone Love (2004) – Arianna
Waiting – luuserit liemessä (Waiting..., 2005) – Danielle
Inland Empire (2006) – Terri
Hostel: Part II (2007) – Stephanie
Grindhouse (2007) – Shanna (Death Proof segment), Judy (fake trailer segment "Thanksgiving")
Grace (2009) – Madeline Matheson
Wishing Well (2009) – Cynthia
Filmografia > Televisiosarjat

The Girl Who Came Between Them (1990) – Waitress
Broken Promises: Taking Emily Back (1993) – Waitress
Love Street (1994) – Bordello Player
Saved by the Bell: The New Class (1994) – Debbie
Weapons of Mass Distraction (1997) – Letitia
Total Security (1997) – Fiona Richards
Every Mother's Worst Fear (1998) – Martha Hoagland
Best Actress (2000) – Amber Lyons
The Deadly Look of Love (2000) – Janet Flanders
It Was One Of Us (2007) – Avis Monroe
Robot Chicken (2007) – useita äänirooleja
John C. Anderton

John C. Anderton on yhdysvaltalainen lintutieteilijä ja taidemaalari.
Alderton maalasi 69 kuvataulua professori Pamela C. Rasmussenin kirjoittamaan ja toimittamaan kaksiosaiseen, Etelä-Aasian linnustoa esittelevään teokseen Birds of South Asia. The Ripley Guide, jonka Lynx Edicions julkaisi vuonna 2005. Alderton maalasi myös teoksen kansikuvat.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Siuron junaturma

| Siuron junaturma |
| --- | --- |
Päivämäärä:  21. helmikuuta 2011
Aika:  noin kello neljä aamuyöllä
Paikka:  Siuro, Nokia
Valtio:   Suomi
Rataosa:  Tampere–Pori
Tiedot
Junia osallisena:  2
Kuolleita:  1
Siuron junaturma on  21. helmikuuta 2011 Tampereen ja Porin välisellä rataosuudella Siurossa, Nokialla sattunut junaonnettomuus. Turma tapahtui, koska raiteille hyytynyttä tavarajunaa auttamaan tullut toinen juna törmäsi paikoillaan olevan junan viimeiseen vaunuun. Onnettomuus tapahtui hieman kello neljän jälkeen aamuyöllä, ja onnettomuudessa sai surmansa 27-vuotias veturinkuljettaja. Törmännyt juna kuljetti nikkelisulfidia, mutta tapauksesta selvittiin ilman ympäristövahinkoja.
John C. Bennett

John C. Bennett
John Cook Bennett (3. elokuuta 1804 – 5. elokuuta 1867) oli yhdysvaltalainen lääkäri, joka on tunnettu ennen muuta lyhyestä mutta vaikutusvaltaisesta kirkollisesta urastaan Myöhempien aikojen pyhien Jeesuksen Kristuksen kirkossa 1840-luvulla.
Bennett oli tutustunut myöhempien aikojen pyhien liikkeeseen 1830-luvun lopulla, ja hän ilmaisi useaan otteeseen kirkkoa johtaneelle Joseph Smithille halunsa liittyä tämän johtaman kirkon jäseneksi. Smith kutsui tämän luokseen Nauvoohon, Illinois’hin, ja tuli piankin vakuuttuneeksi Bennettin kyvykkyydestä. Hänet kastettiin kirkon jäseneksi, ja hän eteni nopeasti kirkon hierarkiassa. Lopulta hänet nimitettiin presidentti Smithin ensimmäiseksi neuvonantajaksi ja ensimmäisen presidenttikunnan jäseneksi. Bennettistä tuli myös Nauvoon kaupungin pormestari, joka vahvistutti kaupungin oikeudet takaavan vapauskirjan. Hänestä tuli myös kaupungissa toimineen Nauvoon legioonan komentaja sekä Nauvoon yliopiston rehtori.
Pian alkoi kuitenkin kiertää huhuja Bennettin moraalittomuudesta. Häntä syytettiin useista aviorikoksista, homoseksuaalisista suhteista sekä myös raskaaksi saattamiensa naisten aborteista. Bennett kiisti ensin huhut, mutta jouduttuaan kiinni itse teossa hän selitti harjoittaneensa ”hengellisen vaimollisuuden” periaatetta, jota myös profeetta Smith hänen mukaansa noudatti. Smithin tilanne muodostuikin tukalaksi, koska hän eli salassa moniavioisissa liitoissa, joiden olemassaolon hän julkisesti kielsi. Toisaalta Smithin kohdalla kyse oli nimenomaan avioliitoista, kun taas Bennett harjoitti ”vapaata rakkautta”.
Bennett poistui Nauvoosta toukokuussa 1842, väittäen henkeään uhatun. Tämän jälkeen hän kirjoitti Smithin johtamasta liikkeestä paljastus- ja häväistyskirjan nimeltä History of the Saints. Bennett erotettiin virallisesti kirkon jäsenyydestä syytettynä moraalittomuudesta ja harhaopista.
Smithin kuoleman jälkeen Bennett asettui tukemaan James Strangia kirkon johtoon. Hän liittyi tämän perustamaan kirkkoon, jossa ilmeisesti hänen kehotuksestaan otettiin käyttöön Strangin aluksi vierastama moniavioisuus. Bennett kuitenkin erotettiin myös Strangin kirkon jäsenyydestä aviorikoksen perusteella. Tämän jälkeen hän käänsi selkänsä mormonismille lopullisesti.
Bennett on tunnettu ennen muuta roolistaan mormonismin historiassa, mutta hän oli myös merkittävä tiedemies. Hän kirjoitti ensimmäisenä artikkeleita tomaatin terveysvaikutuksista, suositteli kloroformia nukutukseen, kehitti useita kananrehuja sekä kirjoitti lääketieteellisiä artikkeleita erilaisiin aikakausjulkaisuihin.
John Forsythe

John Forsythe elokuvassa Mutta... kuka murhasi Harryn (1955)
John Forsythe (oik. John Lincoln Freund, 29. tammikuuta 1918 Penn's Grove, New Jersey, Yhdysvallat – 1. huhtikuuta 2010 Santa Ynez, Kalifornia, Yhdysvallat) oli yhdysvaltalainen näyttelijä.
Forsythe ryhtyi näyttelijäksi vastoin isänsä tahtoa aloittaen uransa kuunnelmissa ja Broadwaylla ennen kuin Warner Bros. kiinnitti hänet. Toisen maailmansodan aikana Forsythe esiintyi viihdyttäjäjoukoissa.
Hän esiintyi urallaan Alfred Hitchcockin elokuvissa Mutta... kuka murhasi Harryn? (1955) ja Topaz (1969). Suurimman menestyksensä hän saavutti kuitenkin televisiossa: Forsythe tunnetaan saippuasarja Dynastian öljypohatta Blake Carringtonina ja Charlien enkeleiden salaperäisen nimikkomiehen äänenä. Forsythe antoi äänensä Charles Townsendille myös Charlien enkelit -aiheisissa elokuvissa Charlien enkelit (2000) ja Charlien enkelit: Kurvit suoriksi (2003).
Forsythea hoidettiin vuonna 2006 paksusuolen syövän takia. Hän kuoli keuhkokuumeeseen 92-vuotiaana.
Aiheesta muualla

Wikimedia Commonsissa on kuvia tai muita tiedostoja aiheesta .
John Forsythe Internet Movie Databasessa. (englanniksi)
John C. Frémont

John C. Frémont.
John Charles Frémont (21. tammikuuta 1813 Savannah, Georgia – 13. heinäkuuta 1890 New York) oli yhdysvaltalainen sotilasupseeri, unionin kenraali Yhdysvaltain sisällissodassa ja ensimmäinen presidenttiehdokas republikaanipuolueessa sekä ensimmäinen suuren puolueen ehdokas, joka vastusti ohjelmassaan orjuutta. Hän valmistui College of Charlestonista 1831.
Hän toimi kartoittajana Mississippi-, Missouri- sekä Des Moines -joilla ja 1842–1846 osallistui Oregonin reittien kartoittamiseen Kit Carsonin kanssa. Hän teki useita tutkimusmatkoja, ja Kalifornian retkellään teloitutti kolme meksikolaismiestä kostoksi yhdysvaltalaisten surmista alueella, sekä kostoksi modoc-intiaanien tekemästä surmasta hyökkäsi 10. toukokuuta 1846 klamath-intiaanien kylään, jolloin se tuhottiin lähes kokonaan ja naiset ja lapset joukkomurhattiin.
Hän otti osaa Meksikon sotaan everstiluutnanttina, kunnes hänet 1847 vietiin Washington, DC:hen kapinasta syytettynä. Presidentti James Knox Polk armahti hänet kuitenkin pian sodan jälkeen. Vuosina 1850–1851 hän palveli republikaanisenaattorina, ja 1856 oli presidenttiehdokkaana, mutta hävisi James Buchananille.
Hän otti sisällissotaan osaa kenraalimajurina. Hän komensi unionin läntisiä joukkoja touko-marraskuussa 1861. Hän lähetti kenraali Nathaniel Lyonin valtaamaan Missouria unionille, ja pystytti sinne väliaikaisen unionin hallinnon. Sen jälkeen kun Lyon oli kaatunut Wilson’s Creekin taistelussa, hän julisti osavaltioon sotatilan.
Lincoln pyysi häntä luopumaan sotatilasta, peläten sen edesauttavan Missourin ja toisten osavaltioiden luisumista konfederaation käsiin. Hän ei suostunut, vaan lähetti vaimonsa välittäjäksi asiassa. Lincoln reagoi vapauttamalla hänet komennosta 2. marraskuuta 1861.
Aikaisin kesäkuussa 1862 hän jahtasi Stonewall Jacksonia useita päiviä, ja kohtasi tämän lopulta Cross Keysin taistelussa 8. kesäkuuta, mutta Jackson onnistui pakenemaan.
Kun unionin Virginian armeijaa luotiin, hänen piti joukkoineen alistua John Popen komentoon, mutta hän ei suostunut vaan matkusti New Yorkiin, missä oli koko sodan ajan turhaan odottamassa komennusta.
Vuonna 1864 hän oli taas republikaanien presidenttiehdokkaana ja työskenteli sodan jälkeen rautateillä. Hän kuoli New York Cityssä hotellissa unohdettuna miehenä ja on haudattu Rocklandin hautausmaalle Sparkilliin New Yorkiin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:John C. Frémont
Jordan Larsson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Carl Henrik Jordan Larsson
Syntymäaika: 20. kesäkuuta 1997 (ikä 27)
Syntymäpaikka: Rotterdam, Alankomaat
Pelipaikka: hyökkääjä
Pituus: 175 senttimetriä
Seura
Seura: FC Kööpenhamina
Pelinumero: 11
Junioriseurat
2004–2006: Barcelona
2006–2012: Högaborgs BK
Seurat
| Vuodet | Seura | O | (M) |
| 2012–2014 | Högaborgs BK | 43 | (12) |
| 2014–2017 | Helsingborgs IF | 61 | (10) |
| 2017–2018 | NEC | 21 | (4) |
| 2018–2019 | IFK Norrköping | 42 | (12) |
| 2019–2022 | Spartak Moskova | 72 | (22) |
| 2022 | → AIK (laina) | 11 | (3) |
| 2022–2023 | Schalke 04 | 11 | (0) |
| 2023 | → FC Kööpenhamina (laina) | 12 | (4) |
| 2023– | FC Kööpenhamina | 15 | (2) |
Maajoukkue
| 2012 | Ruotsi U15 | 4 | (1) |
| 2013 | Ruotsi U16 | 7 | (0) |
| 2014 | Ruotsi U17 | 15 | (2) |
| 2014 | Ruotsi U18 | 1 | (0) |
| 2015–2016 | Ruotsi U19 | 15 | (1) |
| 2016–2018 | Ruotsi U21 | 14 | (2) |
| 2018– | Ruotsi | 7 | (1) |
 Seurajoukkueuran tilastot kattavat vain kansalliset sarjat, päivitetty 23. tammikuuta 2024.  Maajoukkueuran tilastot päivitetty 23. tammikuuta 2024.
Carl Henrik Jordan Larsson (s. 20. kesäkuuta 1997 Rotterdam, Alankomaat) on ruotsalainen jalkapalloilija. Hän edustaa Tanskan Superliigassa pelaavaa FC Kööpenhaminaa. Pelipaikaltaan hän on hyökkääjä.
Hän on jalkapalloilija Henrik Larssonin poika.